Firma Precision Dynamics Corporation je popredným svetovým dodávateľom identifikačných náramkov s päťdesiatročnými skúsenosťami. Dodáva inovatívne a spoľahlivé riešenia firmám, organizáciám a vládam vo viac ako 100 krajinách na celom svete. PDC sa uplatňuje ako dodávateľ v rôznych odboroch, predovšetkým v zdravotníctve, pri organizovaní zábavných a rekreačných akcií, zaisťovaní verejného poriadku a v pohrebníctve.
PDC zaujíma vedúce postavenie na trhu svojou veľkosťou, šírkou ponuky, inovatívnosťou a vývojom automatizovaných identifikačných systémov. Patria k nim napríklad prevratné systémy identifikačných náramkov na báze čiarového kódu a rádiofrekvenčná identifikácia (RFID), ktoré zaručujú dokonalú presnosť, najvyššiu bezpečnosť a bezproblémovú prevádzku.
Cieľom PDC je s pomocou strategických aliancií s najvyspelejšími spoločnosťami v oblasti technológií poskytovať tie najlepšie riešenia v oblasti identifikácie, s ktorými budú zákazníci na 100 percent spokojní.
Historia v dátach
Viac ako 50 rokov vynikajúcej kvality a služieb
1956 - Založenie Precision Dynamics Corporation (PDC). PDC vyvinula prvý náramok z jedného kusu
Keď v roku 1956 Walter C. Mosher spolu s tromi investormi založil Precision Dynamics Corporation, mal 22 rokov a ešte študoval na Kalifornskej univerzite. Spoločnosť vyvinula na vtedajšiu dobu revolučnú novinku: náramok z jedného kusu, ktorý nemal žiadne súčiastky a nevyžadoval žiadne nástroje. Ihneď sa začal dobre predávať a stal sa z neho najpoužívanejší systém v nemocniciach na celom svete (PDC v súčasnosti dodáva na zdravotnícky trh viac náramkov ako všetci jej konkurenti dohromady).
PDC zaznamenávala trvalý rast. Otvorila nové cesty, nastolila nové štandardy v oblasti identifikačných systémov v mnohých odboroch, napríklad v zdravotníctve, pri organizovaní zábavných a rekreačných akcií, v poriadkových a bezpečnostných službách a v ďalších oblastiach.
1972 – PDC prichádza s radom VIP® Band pre zábavné a rekreačné akcie
V roku 1972 PDC rozširuje svoju ponuku o riešenie identifikačných a poriadkových potrieb usporiadateľov zábavných a rekreačných akcií. VIP® Band sa rýchlo stáva lídrom na trhu, používajú ho tisíce zákazníkov na celom svete. VIP® Band si vybrali organizátori svetoznámych akcií včítane Super Bowl, letných olympijských hier a Wimbledonu.
1976 - PDC zavádza Clincher, prvý náramkový identifikačný systém pre nápravné zariadenia
V roku 1976 PDC ako prvá spoločnosť prichádza s riešením identifikácie v nápravných zariadeniach. Dnes pokrýva Clincher v podstate celý trh s prostriedkami na identifikáciu a sledovanie osôb vo výkone trestu alebo vo väzbe.
1978 - PDC uvádza na trh prvý priamo potlačiteľný náramok
Výsledkom zamerania sa na presnú a jednoduchú identifikáciu je prvý priamo potlačiteľný náramok. PDC dnes ponúka najširšiu možnú škálu týchto náramkov.
1984 –PDC vyvíja prvý náramkový systém s čiarovým kódom
PDC vyvinula prvý identifikačný náramkový systém s čiarovým kódom, ktorý predstavuje nový štandard v automatizovanej náramkovej identifikácii. S použitím počítačovej automatizácie náramky s čiarovým kódom znižujú počet chýb zo strany zdravotníckeho personálu na minimum a nesmierne uľahčujú jeho prácu. Pre náramky s čiarovým kódom od firmy PDC sa rozhodlo viac nemocníc ako pre ktorýkoľvek iný systém na svete.
1995 – PDC získava certifikát ISO 9001V roku 1995 sa PDC stáva prvým výrobcom identifikačných náramkov, ktorý získal rešpektovaný certifikát ISO-9001 Medzinárodnej organizácie pre normalizáciu, a to pre závod v San Fernando v Kalifornii.
1997 – PDC kupuje aktíva divízií Mark-Clark a Secur-Ticket od M-C Industries
Odkúpenie aktív divízií Mark-Clark a Secur-Ticket od M-C Industries umožňuje spoločnosti rozšíriť ponuku výrobkov pre zdravotnícke trhy a pre organizátorov zábavných a rekreačných akcií. Firma M-C Industries bola založená v roku 1957 a sídli v meste Topeca v Kansase.
Divízia Mark-Clark vyrába náramky pre pacientov a ďalšie výrobky na jedno použitie z plastov pre zdravotníctvo. Divízia Secur-Ticket vyrába identifikačné systémy pre organizátorov zábavných a rekreačných akcií. Vďaka týmto akvizíciám zákazníci PDC na celom svete dostávajú širšiu ponuku špičkových výrobkov, pričom firma zároveň realizuje úspory z rozsahu vo výrobe, marketingu a globálnej distribúcii.
2000 - PDC uvádza na trh náramkové identifikačné systémy Smart Band na báze rádiovej frekvencie (RFID)
Po využití čiarového kódu prichádza PDC s ďalšou revolučnou novinkou v náramkovej identifikácii - so systémom Smart Band RFID. Systém využíva mikročip a anténu, čo umožňuje načítať a zapisovať informácie pomocou RFID skenerov. Smart Band predstavuje budúcnosť pozitívnej identifikácie – poskytuje maximálnu presnosť, bezpečnosť a bezproblémovú prevádzku.
2003 – PDC vytvára skupinu Advanced Marketing & Technology (AMAT)
Prezident a výkonný riaditeľ PDC zriaďuje Advanced Marketing & Technology Group, novú organizáciu v rámci PDC zameranú na dizajn, vývoj a marketing automatických identifikačných technológií.
2004 –Prichádza elektronický systém overovania veku a totožnosti AgeBand
PDC rozširuje ponuku systémov identifikácie hostí o AgeBand, prvý elektronický náramkový systém, ktorý pomáha zabrániť podávaniu alkoholu mladistvým. AgeBand umožňuje pozitívnu identifikáciu hosťa prostredníctvom náramku, na ktorom je natlačené meno hosťa, nápis "Vek 21 overené podľa preukazu totožnosti" a posledné štyri číslice čísla jeho vodičského preukazu.
Miesta bezhotovostného predaja - Smart Kiosk
PDC prichádza na trh s voľne stojacimi stánkami Smart Kiosk, ktoré umožňujú zákazníkom nabitie RFID náramku platobnou kartou.
Bola založená európska centrála PDC Europe
PDC odkúpilo svojho dlhoročného distribútora firmu MFR Europe a založilo svoju prvú európsku centrálu v belgickom Bruseli názvom PDC Europe. Európska centrála zabezpečuje odbyt pre partnerov celej Európy, Afriky a Blízkeho východu
2005 - Dual RFID a Bar Code čítačky
Rozšírenie sortimentu o produkt DR1000 Dual RFID a Bar Code čítačku. Produkty sú určené pre sektor zdravotníctva a komerčné využitie. Partner PDC firma Hewlett-Packard Asia Pacific spolupracuje na zavedení RFID identifikácie do zdravotníctva na ázijskom trhu.
2006 - PDC oslavuje 50. výročie pôsobenia na trhu!
Aj po 50 rokoch pôsobenia PDC na trhu zostávajú stále rovnaké princípy a hodnoty na popredných miestach: prvotriedna kvalita, inovácia, servis a unikátna kultúra spoločnosti.
PDC získava produktový rad Hollister Ident-A-Band ® od firmy Hollister, Inc.
Bol odkúpený rad nemocničných náramkov Hollister Ident-A-Band ® a WristTicket ID náramok určený pre zábavný priemysel
2007 - PDC premenováva obchodnú značku Visa ® Band Wristbands na VIP ® Band.
Water Street Healthcare Partners, Chicagská firma exkluzívne zameraná na zdravotnícky priemysel, získava značný podiel v PDC.
2008 - Precision Dynamics Corporation kupuje spoločnosť TimeMed Labeling Systems, Inc.
TimeMed Labeling Systems, Inc. je popredným výrobcom špeciálnych zdravotníckych štítkov na americkom trhu. Spojením s TimeMed Labeling Systems, Inc. sa PDC stáva hlavným dodávateľom riešení pre bezpečnosť a identifikáciu pacienta.